
AUCTOR. 


I 


PROOEMIUM. 


Nova  et  inaudita  dicere  divis  tantum  ingeniis 
convenit,  nobis  autem  tironibus  dicta  eorum  ad- 
mirari atque  in  usum  nostrum  conferre.  Et 
profecto  vix  sufficit  quadriennium,  ut  cognosca- 
mus, quae  alii  ex  vasto  campo  scientiae  medi- 
cae nobis  tradidere,  nedum  ut  proprii  quid  et 
nondum  pervulgati  iu  medium  edamus.  Quare 
quum  dissertationis  scribendae  necessitate  con- 
strictum  me  viderem,  ex  magna,  qua  exuberat 
ars,  rerum  copia  eam  potissimum  elegi,  ad 
quam  investigandam  observandi  occasione  plu- 


ries  oblata  virium  exiguitas  quam  minima  manca 
sit.  Caeterum  hasce  juvenis,  qui  vix  primori- 
bus labris  artem  gustavit,,  primitias  ea,  qua 
par  est,  indulgentia  censum  iri  spero,  peto, 
confido. 


Tabem  dorsualem,  atrophiam  medullae  spinalis,  mye- 
lophthisin  siccam,  tabem  coxariam  sive  ischiadicam,  atro- 
phiam dorsi,  massam  minutam  iuprimis  inferioris  ejus 
partis,  caudae  equinae  dicunt,  qua  anaesthesis  et  exinde 
atrophia  et  paralysis  earum  corporis  partium  exoriantur, 

i 

quarum  nervi  ex  tabescente  medulla  spinali  originem 
ducunt.  Cauda  equina  saepe  dimidiam  tantum  vel  ter- 
tiam ambitus  normalis  partem  praebet  et  omnis  substan- 
tiae nerveae  expers  apparet.  Accuratiore  tamen  per- 
scrutatione aliquantulum  medullae  adhuc  singulis  nervo- 
rum fasciculis  inesse  docemur..  Substantia  nervea  colo- 
rem flavidum  ex  luteo  cinereum  aut  viridem  prae  se 
fert  et  consistentiam  justo  molliorem  habet.  Medulla 
passim  constricta,  quasi  nodosa  invenitur.  Cui  medullae 
conditioni  similem  nervorum  inde  proficiscentium  depre- 
hendimus, energiam  1 scilicet  debiliorem  solitamque  vim 
consumptam. 

Ut  accuratius  alterationis,  quam  offert  necropsia 

eorum,  qui  hoc  morbo  obiere,  rationem  demus  singulo- 
rum casuum  exquisitorum  mentionem  facturi  sumus. 

Juvenis  (1)  XXII  annorum,  constitutione  firma  an- 
tea usus,  sed  onaniae  flagitio  corrupta,  postquam  decem 
septimanas  morbum  perpessus  est,  mortem  obiit.  — Cor- 
pus valde  intabuit.  Cerebrum  multo  sanguine  impletum 
et  ventriculi  ejus  laterales  aliquantum  humoris  aquosi 
continebant.  Pulmones  tuberculis  infiltratis  et  cavernis 
erant  allecti,  ita  ut  ne  quarta  quidem  substantiae  pars 
structuram  servasset  normalem.  In  intestinis  nihil  mor- 
bosi. Sed  memoratu  dignissima  erat  medullae  spinalis 
conditio,  quae  a medulla  ablongata  ad  caudam  equinam 
usque  proprium  tabescendae  statum  praebuit.  Hoc  enim 
in  casu  haud,  uti  solito,  substantia  nervea  intabuerat, 
sed  tela  cellulosa  nervos  involvens  tantopere  evanuerat, 
ut  tota  medulla  spinalis  fere  speciem  caudae  equinae  ac- 
cepisset. 

In  cauda  equina  non  solum  velamentorum,  sed  sub- 
stantiae ipsius  quoque  detrimentum  factum  est.  Testes 
plane  decreverunt. 

Y.  B.  (2),  medicus  1L  annorum,  tabe  dorsuali  mul- 
tos per  annos  laborans,  febri  intermittente  cum  cha- 
ractere fere  nervoso  succubuit  morti. 

1.  De  habitu  corporis  externo  notandum  est,  neque 


(1)  Jl  ii  s l's  Magazin.  XXII.  pa*j.  47(i. 

(2)  Luti.  Jacoby,  Kxetnplmn  labis  dorsualis  epicrisi  orna- 
tum. Bevol.  1842. 


\ > 

putredinis  vestigia  adluisse  neque  macritudinem  aut  Jlac- 
citatem  cutis,  musculorumve  justo  majorem,  exceptis  ex- 
tremitatibus inferioribus,  quae  laxitate  et  macie  reliquas 
corporis  partes  aliquantum  certe  superaverunt. 

2.  Spina  dorsi  ipsa  a conditione  naturali  neuti- 
quam  abhorruit;  aperta  autem  cavitate  et  dura  matre 
medullae  spinalis  resoluta  copia  satis  parca  liquoris  serosi 
effluxit,  qui  antea  saccum  durae  matris  ex  parte  expleverat. 
Dura  mater  ipsa  neque  ad  crassitudinem  neque  ad  colo- 
rem a statu  recessit  normali : in  ligamenti  autem  denticulati 
utroque  latere  laminae  quaedam  osseae,  magnitudine  satis 
exigua,  passim  insidebant,  (piales  in  ligamento  denticulato 
quoque  inventae  sunt  medullae  spinalis,  quae  ad  manum 
fuit,  ceterum  normalis.  Resecta  dura  matre  arachnoidea 
apparuit  nonnullis  locis  ad  cartilaginis  consistentiam  in- 
crassata. Pia  mater  neque  vasis  sanguiferis  nimis  oppleta 
neque  alia  quadam  indole  morbosa . insignita  erat.  — 
Medulla  spinalis,  quam  inter  et  sanam  magna  illico  in 
conspectum  venit  differentia,  | tantum  quod  attinet  mas- 
sam sanae  medullae  effecit,  consistentia  ad  faciem  poste- 
riorem potissimum  ultra  modum  aucta.  Superficies  ejus 
posterior  e griseo  flava,  semipellucida  fuit  propter  atte- 
nuationem funiculorunj  posteriorum,  anterior  normalis. 
Intumescentia  lumbaris  tantum  ambitus  perdiderat,  ut 
vixdum  distingui  posset;  intumescentia  superior  paululum 
tantum  complanata  videbatur.  Funiculi  medullae  ante- 
riores ambitum,  colorem,  densitatem  normalem  exhibue- 
runt; posteriorum  substantia  alba  ita  evanuerat,  ut  in 

inferiore  potissimum  regione  omnis  deesse  videretur,  fere 
semipellucidi  colorem  e flavo  griseum  induerant.  — 

Involucra  funiculorum,  qui  caudam  equinam  compo- 
nunt, venis  sanguine  admodum  repletis  ornata  erant, 
quae  oppletio  post  mortem  demum  exorta  esse  videba- 
tur. Quod  attinet  ad  radices  nervorum,  posteriores  ad 
speciem  externam  aquosae,  ut  ita  dicam;  atrophia  mirum 
in  modum  excelsae  erant,  quam  indolem  inde  ab  infimis 
usque  ad  medias  fere  dorsales  exhibuerunt , sensim  aeque 
ac  funiculi  posteriores  ipsi  a statu  morboso  in  sanum 
transeuntes;  anteriores  a conditione  normali  non  disces- 
serunt, quatenus  ex  comparatione  cum  posterioribus  me- 
dullae ejusdem  et  sanae  medullae  anterioribus  judicari 
potuit. 

3.  Cranio  aperto  calvaria  quidem  habitu  sese 
praebuit  normali,  dura  mater  autem  ad  faciem  internam 
rubore  flocculento  passim  tincta  erat.  Inter  arachnoideam 
et  piam  matrem,  quarum  neutra  morbosi  quidquam  ex- 
hibuit, copia  sat  parca  liquoris  serosi  adfuit;  cerebrum 
ipsum  hasce  a normali  obtulit  differentias;  thalamus 
nervi  optici  dexter  paululum  planior  apparuit  sinistro; 
structura  ejus  ceterum  non  alienata  erat,  pons  \ arolii 
tenuitate  fuit  majori,  quam  quae  in  sano  cerebro  inve- 
niri solet.  Chiasma  nervorum  opticorum,  tractus  optici, 
nervi  optici  atrophia  satis  luculentas  insignita  erant,  dum 
nervi  oculomotorii  aeque  ac  reliqui  nervi  cerebrales  sta- 
tum obtinent  normalem. 

4.  Thorace  aperto  pleura  pulmonalis  sinistra  ad- 

haesionibus  vetustis  cum  pleura  costali  connata  apparuit, 
id  quod  minori  gradu  in  dextra  quoque  adfuit;  in  lobo 
medio  pulmonis  dextri  pars  aliqua  hepatisationc  correpta 
fuit,  sinistro  omnino  normali.  Pericardium  et  cor  nihil 
a solita  indole  abhorruerunt;  aorta  adscendens  aneurys- 
matice dilatata  ad  faciem  internam  lamellis  quibusdam 
osseis  obtecta  fuit;  aneurysma  ipsum,  juglandis  fere 
magnitudine,  prope  originem  aortae  fuit  et  coagulis  per 
strata  dispositis  refertum,  quae,  quo  propius  ad  parietes 
aortae  accedebant,  eo  densiora  lacta  sunt,  colore  simili 
ratione  e rubro  fusco  in  griseum  commutato. 

5.  In  abdominis  cavitate  haec  obviam  facta  sunt: 
ventriculus,  pancreas,  hepar  typum  sanum  sunt  secuta; 
vesica  fellea  pro  reliquo  apparatu  felleo  paululo  major ; du- 
ctus biliferi  intra  jecur  bile  valde  tincti  erant;  lien  justo 
solidior,  quod  attinet  magnitudinem,  colorem,  structuram 
maximam  partem  normalis  fuit,  excepto  medio,  qui  no- 
dum carni  musculari  similem  aequavit.  Facies  interna 
dnodeni  prae  jejuno  et  ileo,  quorum  neutrum  a norma 
abhorruit,  intumescentia  glandularum  granulosa  et  ulce- 
ribus nonnullis  nobilis  erat.  Colon  adscendens  praeter 
venas  sanguine  ultra  modum  repletas  nihil  memorabile 
exhibuit;  in  coli  descendentis  et  recti  superficie  interna 
pus  et  ulcera  multa  in  ramorum  formam  dispersa,  spe- 
cie irregulari  et  magnitudine  varia  adfuerunt,  quorum 
margines  neque  callosi  nec  alia  indole  nobiles  erant, 
fundo  ita  demisso,  ut  tunica  muscularis  hac  re  in  con- 
spectum veniret. 

6.  Organa  genitalia  et  uropoetica  naturam  fere  om- 
nino sanam  retinuerant,  excepta  substantia  corticali  et 
hilo  utroque  renali  per  liquorem , qui  transsudavcrat, 
flavescentibus.  Weidenbach  (1)  caudam  equinam 
hominis,  tabe  dorsuali  ex  nimia  venere  defuncti,  re  vera 
tabe  confectam  se  deprehendisse  affirmat. 

011ivier(2)  de  idiota  quodam  tabe  dorsuali  de- 
mortuo haeccc  nobis  refert.  Substantia  medullae  spinalis 
consistendam  normalem,  sed  ambitum  dimidio  minorem 
prae  se  tulit,  et  intumescentia  lumbalis  ita  intabuit,  ut 
medullae  ambitus  ad  finem  usque  extremum  sensim 
conficeretur.  Horn  (3)  necropsia  hominis  tabe  dorsuali 
consumpti  invenit  in  regione  lumbali  canalis  columnae 
vertebralis  circiter  unciam  liquoris  serosi,  tunicas  medul- 
lae spinalis  aliqua  ex  parte  sanguine  impletas,  duram 
matrem  consistendae  adauctae,  totam  medullam  spinalem, 
inprimis  inferiorem  ejus  partem  atrophicam.  Substantia 
cinerea  a substantia  alba  distingui  non  potuit.  Caudae 
equinae  funes  mirum  in  modum  tenues  et  omnis  substan- 
tiae nerveae  expertes.  Ossa  cranii  crassiora,  in  cavo 
cranii  copia  liquoris  aquosi  sat  magna,  quae  haud  dubie 
ex  cavo  columnae  vertebralis  eo  pervenerat,  thalami  ner- 
vorum opticorum , corpora  geniculata  et  quadrigemina 
valde  minuta,  nervi  optici  complanati  et  graciles. 


(1)  De  labe  dorsuali.  Heroi.  1017. 

(2)  De  la  moelle  epiniere  et  de  ses  lualadies. 

(3)  De  lab*  dorsuali  prolusio.  Berol.  1827.  4. 

SYMPTOMATOLOGIA. 

t 

Discernimus  stadium  irritationis  et  stadium  para- 
lyseos. 

I.-  Stadium  irritationis. 

Aegrotus  parva  corporis  intentione  praecipue  ex- 
tremitates inferiores  et  lumbos  defatigatos  sentit,  eundo 
vacillare  incipit , inprimis  cum  stare  aut  erigere  se  velit, 
operam  impendat  necesse  est.  Lumborum,  crurumque 
musculi  emacescere  incipiunt.  Femorum,  crurum,  pe- 
dum ligamenta  lunguida  fiunt,  ita  ut  articulorum  super- 
ficies plus  minusve  deflectantur,  latiusque  quam  in  con- 
ditione sana  pateant.  Haud  raro  sensus  quidam  formi- 
cationis per  dorsi  spinam  descendit,  interdum  autem 
dolor  punctorius  nunc  lenior,  nunc  vehementior,  per  eam 
trahitur,  interdum  frigoris  sensatione  corripitur,  vel  etiam 
torporis  omnia  praebet  signa.  Vexatur  aegrotus  liquo- 
ris seminalis  excretionibus  involuntariis  aut  nocturnis  aut 
diurnis,  quae  oriri  possunt  excitationibus  libidinosis, 
corporis  intentionibus,  inprimis  sub  alvi  et  urinae  ex- 
cretione,  cum  voluptate  aut  aliqua  aut  nulla,  saepius  sine 
ulla,  plerumque  sine  perfecta  penis  erectione.  Si  aegri 
coitum  inire  conantur,  sperma  aquae  simile  et  odoris  ex- 
pers prius  effluit,  quam  penis  in  vaginam  intrat.  Lo- 
tium saepe  retineri  non  potest,  quum  stimulus  mingendi 
appareat,  urina  jam  effluxit.  Interdum  etiam  non  enu- 
resin,  sed  dysuriam  conspicimus.  Laesa  digestionis  si- 

gna  varii  generis  invenimus.  Ciborum  appetentia  ae- 
groti carere  non  solent , imo  haec  usque  ad  famem  cani- 
nam saepius  est  adaucta.  Cibi  magna  copia  assumpti 
non  satis  assimilantur , nec  legitime  in  organismi  usum 
convertuntur.  Alvus  interdum  prorsus  obstructa,  inter- 
dum tarda,  nonnunquam  torminibds  conjuncta.  Caput 
dolet,  gravatur,  vertigine  afficitur,  aures  tinniunt,  crura, 
articuli,  lumbi  dolent.  Nulla  per  somnum  recreatio,  ani- 
mus hypochondria  laesus,  mentis  functiones  lapsae. 
Aegri  loca  amant  solitaria,  omnem  hominum  societatem 
fastidiunt  ac  fugiunt,  nec  raro  vitae  pertaesi  manum  sibi 
ipsi  inferre  conantur.  Sunt,  qui  procedente  morbo  me- 
moria propemodum  destituantur  et  in  fatuitatem  conji- 
ciantur. Quidam  tamen  ad  vitae  usque  terminum  ex- 
tremum serenae  hdarisque  mentis  erant.  Facies  livida  et 
pallida  animi  moestitiam  denuntiat.  Oculi  languidi,  aut 
foedi,  truces,  in  amblyopiam  deferuntur. 

II.  S t.  a d i u m paralyseos. 

Virtus  motoria  extremitatum  inferiorum  sensim  sic 
diminuitur,  ut  aegroti  aliis  non  auxi  liantibus  ingredi 
non  possint.  Pedes  a calcaneo  ad  coxam  usque  quasi 
surdi.  Brevi  spatio  praeterlapso  debilitatem  hanc  in 
paralysin  aut  sine  aut  cum  dolore  transire  videmus. 
]n  ambulatione  plerumque  genua,  cum  aeger  insisteie 
velit,  neque  recta  sunt,  neque  prorsum  flexa,  sed  potius 
retrorsum  musculorum  ttexoriorum  statu  sano  extensori- 
bus praevalentium  eontractilitas  minuitur,  ligamenta  genu 
relaxantur  et  inde  haec  oritur  retroflexio.  Paralysis 

autem  non  solum  ad  extremitates  inferiores  extensa  est, 
sed  per  omnes  musculos,  qui  nervos  a truncis  e cauda 
equina  proficiscentibus  accipiunt,  et  per  sphincterem  igi- 
tur vesicae  urinariae  anique,  nec  minus  per  lumborum 
et  pelvis  musculos.  Emaciatio  adaugetur.  Aegrotus  sedendo 
quoque  vacillare  solet.  Enuresis  perfecta.  Organa  genitalia 
atrophia  laborant,  excretione  seminis  involuntaria  cessante. 
Aegri  modo  morositate  summa  taedioque  societatis  humanae, 
modo  animi  tranquillitate  et  spe  phthisicis  propria  tenen- 
tur. Itaque  fit,  ut  saepe  tabe  dorsuali  laborantes  mali 
gravitatem  non  divinent;  bono  laetoque  animo  esse  et 
effectum  remediorum  ad  eum  solummodo  finem  exhibi- 
torum, ut  tranquilliores  reddantur,  laudare  solent,  etiamsi 
macies,  paresis,  universa  morbi  indoles  ac  symptomata 
exitum  lethalem  appropinquare  certo  indicent.  Paralysis 
denique  etiam  in  cerebrum  transit;  amblyopia  in  amau- 
rosin  exit,  surditas  et  stupor  summus  exoriuntur.  Ca- 
pilli canescunt,  et  partim  quidem  decidunt.  Quibus 
symptomatibus  oedema  pedum  et  manuum,  diarrhoea  su- 
dorque colliquativus  accedunt,  donec  tandem  aegrotus 
succumbat. 

DIAGNOSIS. 

Morbi , quibuscum  tabes  dorsualis  forsan  confundi 
possit,  praecipue  hi  sunt:  Myelitis,  alii  medullae  spina- 
lis morbi,  rheumatismus,  psoitis,  fluor  albus  chronicus. 

Myelitis  haecce  offert  symptomata:  Dolores  pun- 

ctorios,  lancinantes,  urentes,  saepe  rheumaticis  similes 
secundum  dorsum,  qui  motu  quidem  sed  pressu  non  ad- 
augentur, initio  remittentes,  deinde  permanentes 3 pulsus 
irritatos,  inaequales  urinae  et  alvi  excretiones  retardatas, 
motus  convulsivos  insultibus  epilepticis  non  dissimiles, 
deliria  ecstatica  (1),  inspirationem  laboriosam,  aphoniam, 
hydrophobiam,  paralysin  spasmis  interruptam  coucomi- 
tante  febri.  Myelitidem  vulgo  calor  in  columna  verte- 
brali sequitur , quo  tabe  dorsuali  laborantes  non  vexan- 
tur, nisi  simul  congestionibus  crucientur  haemorrhoida- 
I ibus . Omnia  myelitidis  symptomata  celeriore  decursu 

gaudent,  quam  quae  tabem  dorsualem  comitantur.  Mv  e- 
litis  transit  in  suppurationem,  gangraenam,  exsu dationem, 
indurationem , de  quibus  morbi  conditionibus  initium  et 
origo  nos  reddunt  certiores.  Saepius  vero  fit,  ut  myeli- 
tidem tabes  dorsualis  subsequatur.  Myelitidem  plerum- 
que observamus  in  parvulis,  tabem  dorsualem  nonnisi  in 
adultis.  Tabem  dorsualem  cum  rheumatismo  haud 


(l)  L.  W.  Sachs.  Mandi»,  d.  naturi.  Syst.  d.  pract.  Med. 
Tli.  I.  Abtli.  I.  Leiyz.  1828.  p.  227. 

facile  confundes,  si  respexeris  cnetera  tabem  dorsualem 
concomitantia  symptomata. 

In  psoitide  motiones  partium  morbo  affectarum 
vehementissimis  conjunctae  sunt  doloribus,  thoracis  et 
abdominis  visceribus  integris.  Psoitis  plerumque  unum 
tantum  latus  occupat. 

InGtias  non  eundum  est,  fluorem  album  diuturnum, 
vehementem  et  chronicum  feminarum  maximam  debili- 
tatem, quin  etiam  tabem  excitare  et  stabilire  posse  ac 
multifariam  tabi  dorsuali  non  absimilem  esse.  Hujus- 
modi mulieres  macrescunt,  variis  capitis,  dorsi  et  lum- 
borum doloribus  conflictantur,  animo  demisso  ingrediun- 
tur et  vel  minima  exaltatione  cordis  palpitationem  vehe- 
mentem et  anxietatem  patiuntur;  praeterea  dyspnoea, 
anorexia,  interdum  vomitu  nec  non  diversis  digestionis 
vitiis  et  semper  fere  alvo  obstructa  vexantur,  quibus 
gravitas  et  languor  extremitatum  inferiorum,  tremor  per- 
petuus artuum  et  denique  febris  lenta,  mortis  nuntia, 
accedunt.  Hac  in  tabe  ex  fluore  albo  coorta  systema 
nervosum  insimul  est  affectum , nec  unquam  inter  initia 
morbi  prae  ceteris  conspicua  imbecillitas  et  relaxatio 
fibrarum  muscularium  in  extremitatibus  inferioribus,  ne- 
que emaciatio  musculorum  dorsi , nec  vitia  vesicae  uri- 
nariae tabi  dorsuali  propria  observantur. 

Restat  nunc,  ut  varias  ischiadis  nervosae  species* 
paralyses,  pollutiones  diurnas,  nocturnas  commemorem, 
quae  conditiones,  quamvis  ab  aliis  auctoribus  in  syinpto- 

niatibus,  ab  aliis  in  sequelis  tabis  dorsualis  numerentur, 
morbum  ipsum  constituere  non  possunt. 


AETIOLOGIA. 


Causa  o ccasionalis. 

Excessus  in  Venere,  nimium  scilicet  coitus  exerci- 
tium, masturbatio  nimia.  Hi  autem  excessus  ante  tabem 
ipsam  pollutiones  crebras,  nocturnas  et  diurnas  excitare, 
aut  sine  his  in  eam  transgredi  possunt.  Constat  igitur 
haec  causa  occasionalis  ex  duobus  momentis,  partim  ex 
irritatione  organorum  genitalium  nimia,  praesertim  quum 
singuli  excessus,  quibus  vita  talis  est  composita,  usque 
ad  exinanitionem  perducuntur,  partim  e maxima  seminis 
profusione.  Maximam  hujus  liquoris  partem  succum 
esse  prostaticum  in  dubium  vocari  non  potest,  quum 
liquor  quoque  coitu  normali  ejaculatus  maxima  ex  parte 
per  hanc  glandulam  progignatur.  Telam  cellulosam, 
prope  prostatam  accumulatam,  ad  priores  ejus  et  cre- 
bras et  intensas  actiones  congestionesque  per  has  ad 
eam  commotas  omnino  referendam  puto. 

Experientia  (1)  docet  ex  irritatione,  quae  semine 
nimia  copia  producto,  quod  neque  coitu  normali  neque 


(l)  G.  A.  IU  c liler,  nene  meti,  uivl  chir,  Bemerkungen. 

pag.  121.  ' 

pollutionibus  non  invitis  et  hoc  in  casu  quidem  saluber- 
rimis excernatur,  est  effecta,  causam  onaniae  indeque 
tabis  dorsualis  pendere  posse.  Quae  irritatio  nimio  se- 
mine coorta,  inprimis  quum  onaniae  flagitium  antea  cre- 
bro exercitum  feliciter  sit  superatum,  multos  alios  ner- 
vorum morbos  excitat,  e.  g.  spasmos,  melancholiam,  ma- 
niam etc. 

Causa  occasionalis  augeri  ej usque  effectus  confirmari 
potest  excessibus  in  Baccho  et  in  Venere  quam  creber- 
rime junctis;  deinde  aphrodisiacorum,  quae  dicunt,  usu, 
quando  debilitate  partium  genitalium  jam  orta  stimulus 
naturalis  desideratur. 

Porro  coitus  stando  exercitus , aut  pedum  nimis 
eundo,  equitando,  stando  etc.  in  universum  defatigatio 
causae  occasionali  adnumeranda  est.  Denique  affectibus 
etiam  perturbationibusque  animi,  cupiditatibus,  phantasiae 
irritatae,  intemperantiae  libidinis  interdum  ad  summum 
usque  fastigium  progressae,  multum  causae  tribuendum 
esse  negaverit  nemo.  Si  jam  successiva  medullae  spi- 
nalis pressione  in  hydrorrhachitide  corpus  maximopere 
tabescere  et  paralysin  extremitatum  enasci  videmus, 
quanto  magis  vitiis  medulla , quibus  materia  et  forma 
ejus  sensim  afficiuntur  et  destruuntur.  Itaque  contusio- 
nes  violentas,  praesertim  lumborum  contusiones,  medul- 
lae spinalis  inflammationes  et  seri  in  ejusdem  cavo  ac- 
cumulationes, quae  et  tabis  dorsualis  et  myelomalaciae 
causa  esse  possunt,  hoc  loco  non  praetermitto.  Hydrops 

medullae  spinalis  aut  inflammationis  aut  forsan  tabis  dor- 
sualis ipsius  est  sequela. 

Causa  disponens. 

Irritabilitas  quaedam  systematis  omnino  nervosi 
et  praesertim  medullae  spinalis  ipsius  aucta.  Quaelibet 
vero  irritabilitas  aucta  initium  et  quasi  fundamentum 
debilitatis  est  et  in  debilitatem  transit,  simulae  irritatio 
rationem  naturalem  et  normalem  superat.  Ex  quo  con- 
sequitur, irritabilitatem  et  irritationem  sensu  relativo  su- 
mendas esse.  Quod  alii  nimium  est  eumque  debilitat, 
ab  alio  sine  ullo  fertur  detrimento,  adeoque  fortasse 
ejus  valetudinem  sustentat.  Sunt  igitur,  qui  sine  ullo 
damno  excessibus  Venereis  se  dedant,  quibus  alii  haud 
dubie  succumbant.  Tabe  autem  dorsuali,  quamvis  prae- 
cipue nec  tamen  sola  partium  genitalium  irritatione  ni- 
mia, sed  humorum  etiam  praesertimque  liquoris  genitalis 
jactura  nascente,  dispositio  ad  hunc  morbum  in  illo  quo- 
que aderit,  in  quo  secretio  seminis  nec  facilis  nec  co- 
piosa procedit.  Homines  igitur  libris  siccis  et  rigidis, 
gracili  habitu,  tenuioribusque  nervis  instructi  magis  quam 
reliqui,  Venere  et  onania  gaudentes,  ad  tabem  dorsualem 
proclives  sunt.  Si  ergo  horum  seminis  dispendium  ni- 
hilominus justo  copiosius,  si  creberrima  irritatione  eo 
perventum  sit,  ut  adeo  proclivitas  ad  seminis  secretionem 
exorta  sit,  hoc  tantummodo  toti  organismo  detrimentum 
afferre  nec  nisi  dispositionem  ad  tabem  dorsualem  au- 
gere possit. 

Nervi  functionibus  sexualibus  inservientes,  e cauda 
equina  originem  ducentes , ex  hac  vim  vitalem  accipiunt 
eamque  sensibilitatis  fontem  agnoscunt:  itaque  mirum 
non  est,  quod  in  tabe  dorsuali  hujus  potissimum  syste- 
matis nervosi  partis  exinanitio  apparet.  — Num  vero 
iis,  qui  ex  imbecillioribus  aut  Veneri  nimium  deditis 
parentibus  nati  sunt,  dispositio  ad  tabem  dorsualem  in- 
sit, in  dubio  positum  relinquimus;  sed  ad  Venerem  aut 
onaniam  in  universum  procliviores  videntur,  ubi  tunc 
res  in  eo  verteretur,  num  tabes  oriretur  nec  ne.  Quum 
numerus  virorum  tabe  dorsuali  laborantium  multo  major 
sit  quam  feminarum , inprimis  sexus  virilis  causis  prae- 
disponentibus  adnumerandus  est.  Praeterea  etiam  aeta- 
tem mediam  a vigesimo  ad  quadragesimum  annum  ad 
tabem  dorsualem  procliviorem  videmus. 

Causa  proxima. 

Tabis  dorsualis  causam  proximam , i.  e.  naturam 
veram,  qua  ab  omnibus  morbis  aliis  est  diversa,  ema- 
ciationem  et  resiccationem  caudae  equinae  ejusque  spi- 
nalis medullae  partis,  ex  qua  oritur,  censemus.  Quae 
igitur  ubi  abesset,  nulla  tabes  dorsualis  vera  adesset, 
etiamsi  atonia  magna,  emaciatio  universalis,  digestio  la- 
befactata febrisque  adeo  lenta  exstarent;  ea  autem  acce- 
dente morbus  ipse  accederet.  Imo  fieri  posset,  ut  hic 
sine  pluribus,  quibus  alias  est  comitatus,  symptomatibus, 
e.  g.  sine  pollutionibus,  dysuria,  hypochondria,  vertigine 
etc.  sensim  cum  omnibus  symptomatis  essentialibus  ori- 

retur.  Omnium  auctorum  sententia  eo  tendit,  in  hoc 
morbo  medullae  spinalis  partem  inferiorem  nervosque 
ex  ea  proficiscentes  potissimum  laborare.  Inter  omnes 
quoque  constat,  seri  accumulationem,  quam  in  medullae 
spinalis  canali  invenimus , quamvis  inflammationis  exitus 
esse  possit,  hunc  tamen  plerumque  non  esse,  sed  potius 
saepissime  atoniae  vasorum  absorbentium  sequelam,  ex 
plurimorum  hydropum  natura , nec  minus  e magna  se- 
ctionum multitudine,  quae  copiam  seri  in  ventriculis  ce- 
rebri lateralibus  accumulati  sat  magnam,  adeoque  lympham 
plasticam  inter  ejusdem  membranas  exsudatam  sine  ulla 
praegressa  inflammatione  ostendunt. 

Status  praeterea  inflammatorii  medullae  spinalis 
praesentiam,  priori  praesertim  morbi  in  stadio,  nullo 
modo  infitias  ire  volumus,  eum  tamen  magis  symptoma 
emaciationem  medullae  comitans,  quam  hujus  causam 
morbi  ipsius  naturam  censemus. 


Ml  fU  '1 

V . , # 

DECURSUS  ET  EXITUS. 

Morbus  plerumque  decursum  observat  chronicum  et 
saepe  multos  per  annos  durat;  contra  deficiunt  exempla, 
ubi  acutissime  decurrit,  praecipue  in  individuis  sat  adole- 
scentibus, qui  morbum  excessibus  in  Venere  vel  onaniae 
flagitio  efficiebant,  vel  quum  tabes  dorsualis  morbis  acutis 

praegressis  vires  valde  exhaurientibus  accedit,  vel  quum 
phthisis  pulmonalis  et  febris  hectica  ei  se  adjungit. 

In  regionibus  ad  meridiem  versus  sitis  morbus  ce- 
leriori  decursu  gaudere  videtur. 

Morbus  exitus  capit: 

I.  in  sanationem,  quae  quidem  nunqualn  in  sta-* 
dio  secundo  evenit.  In  stadio  primo  autem  curatione 
idonea  et  causis  feliciter  remotis  vires  restaurari  pos- 
sunt; semper  tamen  aegrotus  caveat,  ne  in  morbum 
eundem  recidat.  Haud  raro  vel  potius  plerumque  sana- 
tio imperfecta  est,  nam  hypochondria,  dyspepsia  et  alia 
ex  laesa  digestione  vitia  exorta  resident.  In  feminis  ta- 
bes dorsualis  raro  tam  magnum  quam  in  viris , assequi- 
tur gradum”  et  multo  tardiore  gaudet  decursu.  Feminae 
si  nihilominus  sanantur,  hysteria  fere  semper  restante 
levari  non  possunt. 

II.  in  mortem.  Multo  saepius  morbi  exitus  leta 
lis  est.  Febris  lenta,  sudores  et  diarrhoeaq^colliquativae 
aegrotum  valde  ‘enervantes,  haemoptysis,  phthisis  pulmo- 
num, decubitus  gangraenosus  oboriuntur  et  accelerant 
mortem. 

Berends  (1)  aegros  interdum  multis  ulcusculis 
pertinacissimis,  quae  jam  medici  antiquiores  observabant, 
affectos  esse  affirmat.  Saepenumero  aegroti  marasmo, 
aut  illa  medullae  spinalis  alteratione  sursum  procedente 
et  cordis  et  pulmonum  paralysi  ex  ea  coorta  pereunt. 


(1)  Opp,  positi,  T.  1,  p.  86, 

Impotentium  virilem,  paralysin  extremitatum  infe- 
riorum, amauposin,  melancholiam,  maniam  morbi  residua 
commemoro. 


PROGNOSIS. 

Quod  de  hoc  morbo  ominari  licet,  breve  et  triste 
est.  Principio  solum  morbi,  debilitate  nervorum  non- 
dum nimis  magna,  paralysi  non  nimis  progressa  et  di- 
gestione non  nimis  labefactata,  aliquid  exspectari  potest. 
Caeterum,  quo  diutius  causa  occasionalis  vim  exseruit, 
quo  debilior  homo  et  junior,  tunc,  quo  pauperior  est, 
eo  pejor  prognosis,  in  feminis  tamen  in  universum  fau- 
stior quam  in  viris. 


THERAPIA. 


I.  Indicatio  causalis 

ea  est,  qua  masturbationi  seminisque  jacturae  impe- 
dimentum fiat.  Verum  enim  vero  cura  difficillime  est 
instituenda  morbo  vel  recenti,  nedum  inveterato:  neque 
licet  indulgcre  opinioni,  morbum  tam  gravem  totique 
constitutioni  inhaerentem  remedio  uno  alterove  specifico, 
uti  dicunt,  vel  sola  cura  pl^rmaceutica  tolli  et  sanari 

posse.  Tale  quid  e morbi  natura  ac  indole  nunquam 
continget.  Cura  potius,  qua  sola  aegrotis  auxilium  et 
sanatio  afferri  possunt,  diaetetica  sit  necesse,  quae  apto 
tempore  accurataque  ratione  instituta,  modo  constanti  ab 
aegroto  observata,  de  regeneratione  et  salute  patientis 
spem  aliquam  servari  jubet.  Remedia  vero  vel  interna 
vel  externa,  non  mutato  toto  vivendi  genere  nec  idoneis 
praeceptis  congruente,  damnum  potius  quam  levamen  mi- 
seris afferre  valent. 

Est  medici  removere  et  arcere  quodvis  irritamentum 
a partibus  genitalibus  irritabilitatemque  totius  corporis, 
qua  leviori  quovis  influxu  magni  oriuntur  effectus,  et 
praecipue  partium  genitalium  imminuere  et  supprimere. 
Vires  igitur  sunt  sustentandae  et  augendae  et  id  prae- 
cipue agendum,  ut  singulae  corporis  functiones  modo 
quodam  aequali  et  regulari  procedunt.  Inde  jam  sequi- 
tur, ut  aegrotus  nec  quieti  indulgeat  nec  labori  nimio. 
Vita  sedentaria  vel  otiosa  vel  laboriosa  morbus  increscit, 
motu  vero  parco  modicoque  decrescit.  Qua  in  re  ca- 
vendum est,  ne  oriatur  hyperaemia  partium  corporis  in- 
feriorum et  praesertim  genitalium , id  quod  e.  c.  equi- 
tando fieri  solet.  E contrario  omnes  motiones,  quibus 
sanguis  aequalem  in  modum  per  totum  corpus  et  potis- 
simum per  superiorem  ejus  partem  pellitur,  utilitatem  et 
commodum  parant  aegroto , ea  tamen  restrictione,  ut 
nunquam  lassitudinem  efficiant , quam  facili  negotio  pol- 
lutiones sequi  experientia  docemur.  Neque  minus  vi- 
tandae illae  motiones  mites  et  oscillantes,  e.  g.  in  aqua. 

quibus  phantasiam  ad  imagines  procreandas  incitari  sci- 
mus. Lectus,  quo  utantur  aegroti,  neque  mollis  neque 
calidus  sit  necesse;  petatur  vespere  satis  multo  prima- 
que luce  relinquatur,  simulae  expergefacti  sunt;  somniis 
enim  libidinosis  indeque  pollutionibus  insignes  esse  ho- 
ras matutinas  neminem  fugit.  Quod  attinet  rationem, 
qua  talis  aegroti  animus  exerceatur,  illi,  qui  antea  assi- 
due et  diligenter  animo  usus  est , otiosa  nunc  vivendi 
ratio  magnum  periculum  inferre  potest;  moderatore  enim 
amisso  phantasia  solum  occupat  regnum  libidinesque 
effrenatae  nullo  duce  coercentur.  Itaque  haec  res  gra- 
vissima est,  ut  mentem  talis  aegroti  modo  idoneo  occu- 
patam teneamus.  Quodcunque  phantasiae  irritamen  af- 
fert, spurci  libri,  imagines  vel  cogitationes  libidinosae, 
quae  sensus  titillant,  strenue  est  vitandum,  idque  potius 
petendum,  ut  negotiis  variis  animus  morbosis  exsolvatur 
cogitationibus.  Quod  spectat  ad  victum  , omni  cura  est 
cavendum,  ne  copia  ciborum  utatur  aegrotus  nimis 
magna;  saepius  cibos  sumat,  sed  manu  parca.  Diaeta 
carnea,  sed  facilis  ad  concoquendum,  vegetabilia  amyla- 
cea  et  mucilaginosa,  e.  g.  grana  Sag.,  oryza , rad.  salep. 
olera  blanda,  saccharina,  dauci  etc.  aegrotanti  optime 
conveniunt.  Contra  omnia  illa  alimenta , quae  acri  prin- 
cipio quodam  instructa  sunt  vel  digestionem  laedere  vel 
diureticam  quandam  vim  exercere  queunt,  sedulo  sunt 
refutanda.  'Talibus  enim  nutrimentis,  etiamsi  concoquan- 
tur, nullo  modo  vires  exhaustae  recuperantur,  immo  po- 

tius  incitamentum  novum  paratur.  Plerumque  vero  ac- 
cidit, ut  digestionem  offendant. 

Quod  de  cibis  diximus,  idem  ad  potus,  quibus  utan- 
tur aegri,  referendum  est.  Omnes  potus  calidi  et  spi- 
rituosi,  quibus  excitamur,  detrimentum  aegroto  inferunt; 
aqua  frigida  sola,  vel  passim  cerevisiae,  vel  etiam  vini 
boni  copia  modica  utatur.  Denique  commercio  et  con- 
suetudine abundet  aeger  hominum,  qui  morum  probi- 
tate et  integritate  excellant,  solitudinemque  fugiat,  quippe 
qua  facillime  inducatur,  ut  libidini  pristinaeque  indul- 
geat  consuetudini.  Instituta  tali  vivendi  ratione  reme- 
diis quoque  internis  curae  diaeticae  vim  et  effectum  au- 
gere juvat.  Eligantur  remedia,  qnae  systematis  nervosi 

erethismum  minuere  et  deprimere  queant,  quorum  prae- 
stantissima  dicimus  acida  mineralia,  praesertim  Elixir. 
acid.  Ha  11  er  i gth  VI  — XX  in  vasculo  aquae  fonta- 
nae semirepleto.  Praeterea  aeger  adhibeat  Decoctum 
rad.  Columbo.  Contra  irritabilitatem  partium  genitalium 
nimis  adauctam  Camphora  in  usum  est  vocanda,  quae 
detur  aut  forma  pulveris  cum  saccharo  ab  gr.  I usque 
ad  gr.  II,  bis  vel  quater  de  die,  aut  in  emulsione  ex 
aqua  menthae  piperitae  cum  gurami  arabico  parata;  prae- 
terea nitrum  depuratum  magnis  laudibus  hoc  in  casu  ef- 
fertur. Quae  modo  allata  remedia  et  diaetica  et  phar- 
maceutica si  pollutiones  tollere  non  queant,  unum  adhuc, 
quamvis  mirum  videatur,  refugium  in  connubio  est,  nisi 
jam  prorsus  exhausta  sit  potentia  virilis  et  facultas  pe- 
nem erigendi.  Caveat  autem  aegrotus,  ne  in  matrimo- 

nium  ducat  puellam  vix  puberem  et  effrenata  coitus 
libidineffiagrantem,  vel  matronam  annis  jam  provectiorem 
hymenis  ludos  jam  dispicientem ; eligat  sibi  virginem 
castam  et  moderatam,  quae  mariti  cupiditates  sive  exci- 
tare sive  nimis  excitatas  coercere  possit.  In  coitu  legi- 
timo animus,  qui  apud  homines  onaniae  vitio  indulgen- 
tes nimis  exagitatus  esse  solet,  sibi  imagines  a vero  ab- 
horrentes fingere  non  potest  , quia  naturam  prae  se  ha- 
bet. Coitus  cum  femina  sana  neque  aetate  jam  nimis 
provecta  non  solum  coitus  cupidinem  imaginibus  depra- 
vatam moderari,  sed  etiam  partes  genitales  vitiis  debili- 
tatas roborare  videtur.  Est  enim  coitus  summum  atque 
maxime  validum  balneum  animale;  scimus  autem,  quanta 
et  quam  roborans  vis  in  partes  paralyticas  exseratur,  si 
illis  imponantur  animalia  viva  aut  viscera  bestiarum  re- 
center occisarum  calida.  Neque  vero  obliviscaris  in  ad- 
hibendo illo  remedio  duorum  hominum  fortunam  ac  sa- 
lutem in  discrimine  versari,  neque  concessum  esse  uxoris 
felicitatem  delere,  ut  maritum  .serves.  Restat  autem  ulti- 
mum, quamvis  periculosum  remedium,  quo  pollutiones 
et  detrimenta,  quibus  aegroti  afficiuntur,  prorsus  tollan- 
tur , dico  castrationem.  At  castratio  tum  solummodo 
adhibenda  est,  si  ex  valetudine  et  conditione  aegroti 
sperare  licet,  fore  ut  operationem  felici  ter  sustineat. 
Apparet  medicum  sobrium,  priusquam  illam  operationem 
admittat,  cetera  remedia  in  usum  vocaturum  esse,  neque 
vero,  si  non  evitanda  sit  castratio,  tempus  operationi 
idoneum  omissurum.  Negari  quidem  non  potest,  ulti- 

ilium  hoc  remedium  interdum  utile  futurum,  quippe 
quum  aegroti , testibus  fere  sublatis , ad  coitum  exer- 
cendum jam  nullam  prorsus  habeant  vim  et  facultatem. 
Si  tabi  dorsuali  aliae  causae  ansam  praebebant  ac  ona- 
nia  seminisque  jactura  hasce  noxas  pro  natura  et  indole 
morbi  oppugnare  medici  est.  Sanguinis,  si  adsunt,  vitia 
sunt  corrigenda  etc.  — 

Indicatio  morbi. 

Sensibilitate  et  irritabilitate  usu  acidorum,  campho- 
rae,  nitri  depurati  et  remediorum  iis  similium  ad  gra- 
dum minorem  reducta,  ferrum  in  usum  vocare  licet,  si 
quidem  non  aliae  adsint  conditiones  morbosae,  quae  tale 
remedium  vetant,  uti  pulmonum  vel  alius  organi  laesio- 
nes; serius  etiam  missa  radice1  Columbo  cortex  chinae, 
sed  caute  porrigendus.  Aptissimum  vero  remedium  ad 
demulcendum  nervorum  erethismum  et  fugandam  nimiam 
potentias  externas  aegrius  ferendi  opportunitatem  effe- 
ctumque facilius  inde  provocatum  rejiciendum  frigus  est, 
si  manu  dextra  usurpatur.  Experientia  enim  edocti  pro 
certo  habemus  effectum  frigoris  duplicem  esse,  prima- 
riumque  bene  disjungendum  esse  a secundario,  et  sae- 
pissime fieri,  ut  timore,  ne  primario  effectu  damnum  in- 
feramus , a remedio  hoc  calido  plane  abstineamus.  In 
casu  nostro  lotiones  subfrigidae  secundum  columnam  ver- 
tebralem et  in  partibus  genitalibus  institutae  idoneum 
faciunt  curae  initium.  Utilissima  autem  et  prae  omnibus 
aqua  frigida  utendi  rationibus  efficacissima  sunt  balnea 
frigida,  ad  quae  postea  transeundum  est.  Qua  in  re  no- 
tatu dignissimus  est  effectus  primarius,  cujus  symptomata 
sese  exhibent  horripilationibus,  perculsis  peculiariter  ner- 
vis, quibus  molestiae  asthmaticae  haud  raro  quidem  af- 
feruntur, neque  tamen  diu  persistunt.  Pulsu  enim  re- 
tardato, sanguine  ad  interna  progresso,  secretio  urinae 
adaugetur.  Secundarius  per  sensationem  caloris  in  uni- 
versum corpus  dispersam  apparens,  ut  actiones  et  cordis 
et  nervorum  increscant  ac  vis  vitalis  attollatur,  efficit, 
id  quod  ex  cute  sensim  rubescente  et  calidiore  est  per- 
spicuum. Serius  etiam  balnea  adspersoria,  superfusiones 
frigidae  instituendae  sunt. 

Contra  symptomata  hypochondriaca  Tart.  tartarisat., 
kali  acet,  et  Natr.  phosphor.,  Extr.  gram.,  taraxaci,  cha- 
inom.,  fumar.,  saponar. , chelidon.,  innulae,  sulphur  stib. 
aurant.  porrigenda  sunt. 

In  casibus  singulis  diaeta  lactea  utilitatem  attulit 
aegrotis  maximam.  Nonnunquam  etiam  pro  constitutione 
aliaque  conditione  individuali  aquarum  ferratarum  usus 
aegris  commodo  est.  Sunt  etiam,  qui  laudent  balnea 
uliginosa  et  limbosa  (1).  Denique  memores  simus  reme- 
diorum internorum  praestantissimi  cujusdam , scilicet 
phosphori,  cujus  quidem  usum  nonnisi  paralysi  completa 
vel  sublata  fere  irritabilitate  indicatum  opinamur. 


(1)  Vide  Rusi’»  Magazin,  Bd.  XIX.  Heft  3.  p.  529,  sqq. 


II  TERATUR  A. 

Tissot,  Opp.  med.  T.  I. 

Wiclunann,  de  pollut,  diurna,  frequenti  sed  rarius  observata 
tabescentine  causa.  Gotting.  1782. 

Loesvenliardt,  D.  de  myeloplitliisi  cbron.  vera  et  notha.  Be 
rol.  1812. 

v.  Weidenbaclt,  D.  de  tabe  dors.  Berol.  1817. 

Scliesmer,  D.  Tabis  dors.  adumbr.  patliol.  Berol.  1819. 

Horn,  Guil.,  de  tab.  dors.  prolusio.  Berol.  1827. 

Naumann,  llandbucli  der  med.  Klinik.  Bd.  VII. 
liufeland’s  Journal.  Bd.  XIII.  et  XV. 

Rust’s  Magazin.  Bd.  XII.  et  XIX. 

G.  A.  Ricliter,  neue  medizin.  und  cliir.  Erfabrungen. 

Horn’s  Arcbiv.  1833.  Helt  I.  pag.  63  etc. 

Olli  vi  er,  de  la  moelle  epinicre  et  de  ses  maladies. 


y i r a. 


Naius  sum  Erncstus  Kuschel,  fiilei  catholicae 
addictus,  die  VI.  a Cal.  Jan.  anni  h.  s.  XIX.  Ullers- 
dorpii,  vico  comitatus  Glacensis,  patre  Boni  faci  o et  ma- 
tre Thcrcsia  e gente  Brosig,  quos  Deus  optimus  in- 
columes perdiu  mihi  servare  velit  in  dies  precor.  Pri- 
mis literarum  tirociniis  domi  imbutus , in  Gymnasiis 
regiis  Glaccusi  et  Nisscnsi  literis  incubui.  Testimonio 
maturitatis  instructus,  anno  h.  s.  XXXIX.  almam  litcra- 
rum  sedem  Vratislavicnscm  petii,  ubi  ab  III.  Ilalin,  t.  t. 
rectore  magnifico,  inter  cives  acadcmicos  receptus,  ab 
111.  Hcnschcl,  t.  t.  Decano  gratiosi  medicorum  ordinis 
spectatissimo,  medicinae  studiosorum  numero  adseriptus, 
per  sex  semestria  lectionibus  academicis  interfui  his:  111. 
Barkowdc  osteologia  et  syndcsmologia,  deanatome  com- 
parata, sicut  repetitorio  anatomico;  111.  B e u cd  i ct  de  chi- 
rurgia generali  ctspcciali,  de  ophthalmiatrice,  de  instrumen- 
tis chirurgicis  et  de  fasciis  rite  applicandis,  uti  operationi- 
bus chirurgicis  in  cadaveribus  rite  instituendis;  III. 
Bctschler  de  gynaecologia  universali;  111.  Fischer 
de  chemia  generali  et  pharmaceutica;  111.  de  Glocker 
de  mineralogia;  111.  Gocppcrt  de  plantis  ofiicinalibus, 
quem  quoque  in  excursionibus  botanicis  secutus  sum; 
111.  Graven  horst  de  zoologia;  111.  Hcnschcl  de  cn- 
cyclopacdia  ct  hodcgcticc  medica;  IU.  Illos  e de  pa- 
thologia  generali,  de  universa  materia  medica,  dc  poli- 
tia medica;  III.  Nccs  ab  Escnbeck  de  botanicc  gene- 
rali; Exp.  Neu  uiann  de  8 ch  oen  1 e i n i i systemate;  111. 
Otto  de  anatome  corporis  humani  universa,  de  historia 
foetus  ct  de  sectionibus  forensibus;  111.  Pohl  de  phy- 


sice  cxperimentali,  «le  luce  ct  calore  et  de  elccfromagne- 
tismoj  111.  Purkinjc  de  hominis  physiologia,  de  psy- 
chologia  physiologica,  de  histologia;  111.  Rem  er  sen. 
de  therapia  speciali,  de  medicina  forensi  et  de  methodo 
lormulas  medicas  conscribendi;  Cei.  Remer  jun.  de 
morbis  syphiliticis;  111.  Rohovsky  de  psychologia;  Exp. 
Sachs  de  therapia  generali;  111.  Wendt  de  morbis  ex 
laesa  nutritioiic  oriundis  et  de  morbis  psychicis;  III. 
T h i 1 o de  lo  gicc.  In  theatro  anatomico  111.  Olto,  in. 

clinicis  chirurgicis,  ophthalmiatricis , medicis,  gynaccolo- 
gicis  III.  Bcncdict,  Bctschlcr,  Remer  sen.  duces' 
mihi  fuerunt. 

Hieme  anui  MDCCCXLII.  Berolinmn  me  contuli, 
ubi  ab  III.  de  Raumer,  t.  t.  rectore  magnifico,,  inter 
cives  almae  Fridcricae  Guilclmae  receptus,  apud  Iil. 
Mu  e 11  er,  decanum  gratiosi  medicorum  ordinis  maxime 
spectabilem,  nomen  professus  sum.  Hinc  interfui  scho- 
lis III.  Heckcr  de  ici  medicae  historia  una  cum  pa- 
thologia  historica;  praeterea  scholas  clinicas  111.  Jueng- 
kcn,  Ccl.  Wolff,  Truestcdt,  Ro  m bc  rg  frequentavi. 

Quibus  viris  omnibus,  optime  de  me  meritis,  quum, 
tentaminibus  et  philosophico  et  medico,  nec  non  examine 
rigoroso  rite  superatis,  jam  in  eo  sint,. ut  summos  me- 
dicinae ct  chirurgiae  honores  obtineam,  maximas  quas 
possum  gratias  palam  ago  seinpcrque  habebo. 


T H E S E S. 


1.  In  inflammatione  vis  vitalis  aucta  non  est. 

2.  Ex  signis,  quae  usus  medicaminum  apud  sanos  pro- 
vocat, vis  therapeutica  certo  constitui  non  potest. 

3.  Pulsus  signum  fallax. 

4 Hospitia  infantum  expositorum  nostris  laudibus 
sunt  dignissima. 

5.  Pessime  vivunt,  qui  vivunt  methodice. 

(i.  Hypochondria  non  est  morbus,  sed  morbi  effectus. 


